“เงินบาท” เปิดแข็งค่า 35.69 บ. จับตาดัชนี PPI สหรัฐคืนนี้
“เงินบาท” เปิดตลาดเช้าอยู่ที่ 35.69 บาท/ดอลลาร์ แข็งค่าจากปิดตลาดเย็นวานนี้ที่ระดับ 35.89 บาท/ดอลลาร์ และค่าเงินหยวนที่แข็งค่าขึ้น ขณะที่ดอลลาร์ปรับตัวไร้ทิศทาง จับตาดัชนี PPI เดือนต.ค. ของสหรัฐฯ คืนนี้ 
“เงินบาท” เปิดตลาดเช้าอยู่ที่ 35.69 บาท/ดอลลาร์ แข็งค่าจากปิดตลาดเย็นวานนี้ที่ระดับ 35.89 บาท/ดอลลาร์ และค่าเงินหยวนที่แข็งค่าขึ้น ขณะที่ดอลลาร์ปรับตัวไร้ทิศทาง จับตาดัชนี PPI เดือนต.ค. ของสหรัฐฯ คืนนี้
15 พ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 35.69 บาท/ดอลลาร์ แข็งค่าจากปิดตลาดเย็นวานนี้ที่ระดับ 35.89 บาท/ดอลลาร์ เงินบาทแข็งค่า เคลื่อนไหวตามสกุลเงินภูมิภาค และค่าเงินหยวนที่แข็งค่าขึ้นในช่วงนี้ ขณะที่เมื่อคืนดอลลาร์ปรับตัวไร้ทิศทาง มีการฟื้นตัวขึ้นเมื่อเทียบกับสกุลเงินเยน และยูโร แต่เมื่อเทียบกับสกุลเงินอื่นๆ มีทั้งแข็งค่าและอ่อนค่า
ทั้งนี้ นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 35.60-35.85 บาท/ดอลลาร์ คืนนี้ตลาดรอดูดัชนีราคาผู้ผลิต (PPI) เดือนต.ค. ของสหรัฐฯ นอกจากนี้ วันนี้จะมีการประมูลพันธบัตรระยะสั้น จึงต้องรอดูว่าจะมีกระแสเงินทุนไหลเข้าจากนักลงทุนต่างประเทศเข้ามาเหมือนสัปดาห์ก่อนหรือไม่